  Туспуктэм: freepik.com Наталия Сильвестрова Удмуртиын 11-тӥ классын дышетскись 5 сюрс 400 пала пиналъёс йылпумъян сочинение (изложение) гожтӥзы. Со сярысь элькунысь дышетонъёс но тодосъя министерстволэн пресс-службаез ивортӥз. Дышетскисьёс куать тема пӧлысь одӥгзэ бырйыны быгатӥзы: «Согласны ли Вы с мыслью, что жизненный путь – это постоянный выбор?»; «Что, вслед за А. С. Пушкиным, можно назвать "души прекрасными порывами"?»; «Когда равнодушие может стать преступлением?»; «Хорош или плох жизненный принцип "быть как все"?»; «Способна ли природа воспитывать человека?»; «Как исторические события влияют на изменения в языке?». Йылпумъянъёсты пиналъёслы ас школаязы 19-тӥ толсуре шарялозы. «Зачёт» басьтэм пиналъёсты огъя кун экзаменъёсты сётыны лэзёзы.  Ужзэс умой гожтымтэ, тырмыт луись мугъёсъя ужрадэ лыктымтэ яке ужзэс йылпумъямтэ дышетскисьёс сочинениез 7-тӥ тулыспалэ яке 10-тӥ оштолэзе выльысь гожтыны быгатозы. Тодэ вайытом, Россиын 2024-тӥ арлы экзаменъёслэн радлыксылэсь ӵектосъёссэс шараязы. Тегъёс: Дышетон пиналъёс экзамен Удмуртия  